Diari Oficial de la Generalitat Valenciana


Sumari del DOGV 7762, del 18-04-2016 (2016/2327)

RESOLUCIÓ de 30 de març de 2016, de la Direcció General de Política Educativa, per la qual es determinen els nous centres docents de la Comunitat Valenciana que en el curs 2016-2017 passaran a formar part de la Xarxa de Centres Docents Plurilingües en la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7762

Data del DOGV
:   18-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2327


Data del document
:   30-03-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 30 de març de 2016, de la Direcció General de Política Educativa, per la qual es determinen els nous centres docents de la Comunitat Valenciana que en el curs 2016-2017 passaran a formar part de la Xarxa de Centres Docents Plurilingües en la Comunitat Valenciana. [2016/2327]  
Per l'Orde 19/2011, de 5 d'abril, de la Conselleria d'Educació (DOCV 6503, 15.04.2011), es va establir la Xarxa de Centres Docents Plurilingües en la Comunitat Valenciana i els requisits dels centres per a formar part de la xarxa.  
Aquesta xarxa pretén reconéixer públicament la dedicació i l'esforç del professorat i els centres escolars de la Comunitat Valenciana pel plurilingüisme i, al mateix temps, donar resposta a la creixent demanda social i aconseguir millorar la competència lingüística de l'alumnat en llengües estrangeres.  
Per tot això i en virtut de les atribucions que li atribueix l'article 5.3 de l'esmentada Ordre 19/2011, de 5 d'abril, i el Decret 155/2015, de 18 de setembre, del Consell (DOCV 7920, 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, aquesta Direcció General de Política Educativa resol:  
  
Primer. Autorització  
Autoritzar els centres que s'especifiquen en l'annex I de la present resolució a adherir-se a la Xarxa de Centres Plurilingües per al curs 2016-2017.  
  
Segon. Exclusió  
Desestimar les sol·licituds dels centres que s'especifiquen en l'annex II de la present resolució a adherir-se a la Xarxa de Centres Plurilingües per al curs 2016-2017 amb indicació de les causes.  
  
Tercer. Desenvolupament del programa  
Els centres autoritzats desenvoluparan el seu projecte segons preveu l'Ordre 19/2011, de 5 d'abril, per la qual s'estableix la creació de la xarxa.  
  
Quart. Revocació d'autoritzacions  
L'article 2 de l'Ordre 19/2011, reguladora de la Xarxa de Centres Docents Plurilingües, estableix que els centres que en formen part oferiran en la seua proposta curricular almenys una àrea, matèria o mòdul no lingüístic en un idioma estranger, preferiblement l'anglés, i a més garantiran un ús equilibrat de les dos llengües oficials de la Comunitat Valenciana. A més, en l'article 3.1 dicta que aquests centres es comprometran a l'ampliació de l'oferta de les diferents àrees, matèries o mòduls de caràcter no lingüístic que s'impartisquen en llengua estrangera.  
  
Comprovat que en l'IES Serra Perenxisa de Torrent, amb codi 05039110, no es continuen donant les condicions previstes en l'Ordre 19/2011 per a la incorporació a la xarxa, vist el certificat l'acta del Consell Escolar en què es va aprovar deixar de formar part de la Xarxa de Centres Docents Plurilingües, es revoca l'autorització d'incorporació a la Xarxa d'aquest centre, feta per la Resolució de 28 de febrer de 2014, de la Direcció General d'Innovació, Ordenació i Política Lingüística.  
  
  
Cinqué. Aplicació  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
València, 30 de març de 2016.- El director general de Política Educativa: Jaume Fullana Mestre.  
  
  
ANNEX I  
Centres que s'adheriran a la Xarxa de Centres Plurilingües  
de la Comunitat Valenciana en el curs 2016-2017  
  
Codi Centre Localitat Província Etapa  
54952961 IES L'Almadrava Benidorm Alacant Secundària  
50613991 IES Josep Iborra Benissa Alacant Secundària  
84348793 CEIP Primo de Rivera Crevillent Alacant Infantil (2n cicle) i Primària  
73084826 CEIP La Marina Elx - la Marina Alacant Infantil (2n cicle) i Primària  
32085181 CEIP Sant Francesc de Borja Gandia València Infantil (2n cicle) i Primària  
71264289 IES Montanejos Montanejos Castelló Secundària  
00625698 IES Poeta Paco Mollà Petrer Alacant Secundària  
81483651 CEIP Ausiàs March Sagunt València Infantil (2n cicle) i Primària  
43713048 Escuela Profesional Xavier València València Cicles Formatius  
  
  
  
ANNEX II  
Centres desestimats amb indicació dels motius d'exclusió  
  
Codi Centre Localitat Motiu  
98694423 V. Inmaculada Jesuitas Alacant Inviabilitat del projecte.  
97336184 W. San Agustín Alacant Inviabilitat del projecte  
05581581 W. Salesianos Juan XXIII Alcoi Inviabilitat del projecte  
08750109 IES Maria Carbonell i Sànchez Benetússer No complir els requisits (Ordre 17/2013, de 15 d'abril)  
13289370 CEIP Santa Bàrbara Benifaió Inviabilitat del projecte  
53194894 CEIP José Boquera Oliver Carcaixent No complir els requisits (Ordre 17/2013, de 15 d'abril)  
00260598 CEIP Poeta Miguel Hernández Elda Inviabilitat del projecte  
19580409 IES Nit de l'Albà Elx Inviabilitat del projecte  
76489263 IES L'Alcalatén l'Alcora No complir els requisits (Ordre 17/2013, de 15 d'abril)  
58423613 CEIP San Jaime Onil Inviabilitat del projecte  
10656406 EI Minerva Paterna Inviabilitat del projecte  
No complir els requisits (Ordre 17/2013, de 15 d'abril)  
07943789 CEIP Serrano Clavero Requena Inviabilitat del projecte  
No complir els requisits (Ordre 17/2013, de 15 d'abril)  
22747280 EI La Paloma València Inviabilitat del projecte.  
No complir els requisits (Ordre 17/2013, de 15 d'abril)  
85741067 CEIP Cervantes Vila-real Inviabilitat del projecte  
76884142 E. Ntra. Sra. de los Dolores Villena Inviabilitat del projecte  
No complir els requisits (Ordre 17/2013, de 15 d'abril)  
17156846 IES José Vilaplana Vinaròs No complir els requisits (Ordre 17/2013, de 15 d'abril)